Title: El cànon (Unitat didàctica)
Course: Música i dansa a 3r de Primària

Unitat didàctica sobre el cànon, on es resumeixen tots els continguts, objectius i recursos que la composen.

EL CÀNON

Nivell: 1r curs de Cicle Mitjà de Primària (3r)
Matèria: Música i Dansa
Tema: La forma cànon

Objectius:

- Reconèixer el cànon en una audició.
- Cantar a cànon.
- Conèixer les característiques d'aquesta forma musical.

Relació amb altres àrees:

- TAC: Utilitzar un editor de sons (com l'Audacity) per a gravar la pròpia veu.
- Llengua anglesa: En escoltar el vídeo del monologuista i mirar d'entendre el contingut servint-se del context.
- Llengua catalana: A l'hora de crear definicions concretes sobre el vocabulari après.
- Coneixement del medi: En treballar sobre la biografia del compositor-

Competències:

- Comunicativa i audiovisual: en els fòrums sobre els vídeos.
- Artística i cultural: en aprendre a valorar la música pel seu contingut i aprendre a valorar les pròpies creacions musicals i les dels altres.
- Tractament de la informació i competència digital: Pel propi entorn Moodle, però més específicament en treballar sobre vídeos i en penjar una cançó gravada amb un editor de sons.
- Matemàtica: en haver de portar la pulsació en la cançó, que fa que s'interioritzi el sentit del ritme.
- Aprendre a aprendre: quan s'han de resoldre dubtes a l'hora d'utilitzar un entorn nou, com el moodle, l'editor de sons i el word o openoffice.
- Autonomia i iniciativa personal: en haver d'organitzar-se per lliurar les tasques i haver de comentar intervencions dels altres.
- Coneixement i interacció amb l'entorn físic: En el moment d'entonar la veu per cantar. Escoltar-se la veu gravada ens ajuda a conèixer-nos millor.
- Social i ciutadana: Els fòrums són una gran via per treballar les interaccions socials i serveixen sovint per parlar de la gestió de petits conflictes o diferències. També parlar de produccions musicals pot servir per a aprendre a valorar millor el consum que fem de l'art en la nostra societat.

Recursos: continguts i activitats

Continguts:

- Cançó a cànon "El cucut". Fitxa, vídeo i àudio.
- Audició de "Cànon en Re M", de Pachelbel: Fitxa i àudio amb video.
- Videos relacionats amb l'audició.

Activitats:

- Gravar la cançó i penjar-la: Practicar la cançó amb la fitxa i l'àudio penjats. Gravar-se amb Audacity i penjar-ho en format mp3. De “No realitzada” a “Excel·lent” (ACTIVITAT NO OBLIGATÒRIA)
- Fòrum sobre el video del grup Pagagnini (mínim 3 intervencions a cada fòrum): Realitzada/No realitzada (ACTIVITAT NO OBLIGATÒRIA)
- Contestar les preguntes sobre l'audició (amb un mínim de 5 correctes): 0 a 10 punts (ACTIVITAT NO OBLIGATÒRIA)
- Fòrum sobre el video del monologuista: Comentar lliurement què se n'opina. Només cal intervenir. La valoració serà de Fet/No fet.
- Informació sobre Pachelbel: Lliurar un document on es contestin les preguntes sobre Pachelbel un cop consultat el bloc d'informació musical que s'enllaça. Es valorarà si la resposta és correcta i si s'han respost totes les preguntes. La valoració serà de 0 a 5 punts.
- Col·laboració al glossari: Definir un dels termes proposats o bé ajudar a redefinir el que hagi posat un company. Es valorarà el fet d'intervenir i de si la intervenció és prou correcta. La valoració serà de 0 a 5 punts.

Avaluació

Les escales de valoració de cada activitat són les següents:

La valoració de 0 a 5 punts és feta mida per a aquesta assignatura:
1. Desentonat (Insuficient)
2. Poc entonat (Suficient)
3. Entonat (Bé)
4. Ben entonat (Notable)
5. Cantant professional! (Excel·lent)

ACTIVITAT | DATA DE VENCIMENT | TIPUS D'ACTIVITAT | VALORACIÓ
Penjar la gravació en .mp3 | 22/03/2013 | AMPLIACIÓ | Fet/No fet
Contestar preguntes de l'audició | 19/03/2013 | OBLIGATÒRIA | 0 a 10 punts
Comentar vídeo monologuista | 22/03/2013 | OBLIGATÒRIA | Fet/No fet
Comentar vídeo de Pagagnini | 22/03/2013 | AMPLIACIÓ | Fet/No fet